A Tanács 2329/2003/EK rendelete

(2003. december 22.)

az Európai Közösség és a Mozambiki Köztársaság közötti halászati megállapodás megkötéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére, a 300. cikk (2) bekezdésével és a 300 cikk (3) bekezdése első albekezdésével összefüggésben,

tekintettel a Bizottság javaslatára,

tekintettel az Európai Parlament véleményére [1],

mivel:

(1) A Közösség és a Mozambiki Köztársaság megtárgyalta és parafálta a halászati megállapodást, amely halászati lehetőséget biztosít a közösségi halászok számára a halászat tekintetében Mozambik fennhatósága és felségjoga alá tartozó vizeken.

(2) A megállapodás ezen túlmenően előírja a gazdasági, pénzügyi, műszaki és tudományos együttműködést az erőforrások megőrzésének és fenntartható kiaknázásának érdekében, valamint a partnerséget azon vállalatok között, amelyek célja, hogy kölcsönös érdekükben fejlesszék a halászati ágazatban és a kapcsolódó területeken a gazdasági tevékenységeket.

(3) Az említett megállapodást jóvá kell hagyni.

(4) Meg kell határozni a halászati lehetőségek felosztását a tagállamok között,

ELFOGADTA EZT A RENDELETET:

1. cikk

Az Európai Közösség és a Mozambiki Köztársaság közötti halászati megállapodást (a továbbiakban: a megállapodás) a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A megállapodás jegyzőkönyvében megállapított halászati lehetőségek tagállamok közötti felosztása a következő:

a)a mélyvízigarnélarák-halászatra szolgáló, fagyasztóval felszerelt, fenéken vontatott zsákhálós halászhajók: | –Spanyolország | 550 tonna mélyvízi garnélarák a teljes kifogható mennyiség (TAC) (295 tonna járulékos halfogás, a jegyzőkönyvben előírt, fajok szerinti felosztással összhangban) |

–Görögörszág | 150 tonna mélyvízi garnélarák a TAC (80 tonna járulékos halfogás, a jegyzőkönyvben előírt, fajok szerinti felosztással összhangban) |

–Olaszország | 150 tonna mélyvízi garnélarák a TAC (80 tonna járulékos halfogás, a jegyzőkönyvben előírt, fajok szerinti felosztással összhangban) |

–Portugália | 150 tonna mélyvízi garnélarák a TAC (80 tonna járulékos halfogás, a jegyzőkönyvben előírt, fajok szerinti felosztással összhangban) |

b)fagyasztóval felszerelt, tonhalhalászó kerítőhálós hajók: | –Spanyolország | 17 hajó |

–Franciaország | 18 hajó |

c)felszíni hosszú horogsoros hajók: | –Spanyolország | 8 hajó |

–Franciaország | 1 hajó |

–Portugália | 5 hajó |

Amennyiben az e tagállamokból származó engedélykérelmek nem merítik ki teljesen a jegyzőkönyvben megállapított halászati lehetőségeket, a Bizottság figyelembe vehet más tagállamokból származó engedélykérelmeket is.

3. cikk

Azok a tagállamok, amelyek hajói e megállapodás alapján folytatják halászati tevékenységüket, értesítik a Bizottságot a mozambiki halászati övezetben kifogott állományok mennyiségéről, a közösségi halászhajók harmadik országok vizein és a nyílt tengereken való fogásainak megfigyelése tekintetében a 2847/93/EGK tanácsi rendelet részletes alkalmazási szabályainak megállapításáról szóló 500/2001/EK bizottsági rendelettel [2] összhangban.

4. cikk

A Tanács elnöke felhatalmazást kap, hogy kijelölje a megállapodásnak a Közösséget kötelező aláírására jogosult személy(eke)t [3].

5. cikk

Ez a rendelet az Európai Unió Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. december 22-én.

a Tanács részéről

az elnök

A. Matteoli

[1] 2003. december 4-i vélemény (a Hivatalos Lapban még nem tették közzé).

[2] HL L 73., 2001.3.15., 8. o.

[3] A megállapodás hatálybalépésének időpontját a Tanács Főtitkársága az Európai Unió Hivatalos Lapjában közzéteszi.

--------------------------------------------------